**Elva vald**



**PALUPERA PÕHIKOOLI ARENGUKAVA**

**2020–2023**

 Heakskiidu saanud Palupera hoolekogult 17.12.2019

 Läbiarutatud kooli töötajate koosolekul 16.12.2019

 Heakskiidu saanud Palupera õpilasesinduselt 17.12.2019

 Kinnitatud Elva vallavalitsuse määrusega 24.03.2020 nr 2-2 /4

**Palupera 2019**

#

Sisukord

[1. SISSEJUHATUS 3](#_Toc34818190)

[2. ARENGUKAVA KOOSTAMISE PÕHIMÕTTED JA KOOLIARENDUSE PÕHIVALDKONNAD 3](#_Toc34818191)

[2.1.Kooliarenduse põhimõtted, arengukava koostamise aluseks olev lähenemisviis 3](#_Toc34818192)

[2.2.Kooliarenduse suunad ja põhivaldkonnad 4](#_Toc34818193)

[2.2.1. Seos Elva valla arengukavaga 4](#_Toc34818194)

[2.3. Arengukava koostamise protsess 5](#_Toc34818195)

[2.4. Kooli moto, missioon, visioon ja väärtused 5](#_Toc34818196)

[3. KOOLI HETKEOLUKORRA KIRJELDUS, ANALÜÜSI TULEMUSED JA KOOLIARENDUSE PÕHISUUNAD TEGEVUSVALDKONNITI 6](#_Toc34818197)

[3.1.Tegevusvaldkond 1. Õppe- ja kasvatusprotsess 9](#_Toc34818198)

[3.2. Tegevusvaldkond 2. Eestvedamine ja juhtimine 9](#_Toc34818199)

[3.3.Tegevusvaldkond 3. Personalijuhtimine 10](#_Toc34818200)

[3.4. Tegevusvaldkond 4. Koostöö huvigruppidega 11](#_Toc34818201)

[3.5. Tegevusvaldkond 5. Ressursside juhtimine 11](#_Toc34818202)

[4. TURVALISUSE TAGAMINE KOOLIS 12](#_Toc34818203)

[5. TÄIENDUSKOOLITUSKAVA 13](#_Toc34818204)

[6. PALUPERA MÕIS KUI KOGUKONNA- JA TURISMIKESKUS 14](#_Toc34818205)

[7. ARENGUKAVA UUENDAMISE KORD 17](#_Toc34818206)

[8. LISAD 17](#_Toc34818207)

[8.1 LISA 1 – Tegevuskava 2020–2023 17](#_Toc34818208)

[8.2 LISA 2 - Mõtted avalikult arutelult 28.11.2019 „ Palupera mõisakool- kuidas edasi? “ 24](#_Toc34818209)

# Sissejuhatus

Käesolev arengukava on dokument, mis määratleb Palupera põhikooli arengusuunad aastateks 2020–2023. Arengukavast lähtuvalt on püstitatud Palupera põhikooli strateegilised otsused ning õppeaasta üldtööplaani ülesanded.

Palupera põhikooli arengukava lähtub Põhikooli- ja gümnaasiumiseaduse alusel koostatud kooli põhimäärusest, Elva valla arengukava lisast 1 Haridus- ja noorsootöövaldkond 2018–2023, kooli sisehindamise aruande 2019 tulemustest, mis tõi välja arenguvajadused ja võimaldas saavutada kokkulepped organisatsiooni professionaalseks arenguks.

# 2. ARENGUKAVA KOOSTAMISE PÕHIMÕTTED JA KOOLIARENDUSE PÕHIVALDKONNAD

## 2.1.Kooliarenduse põhimõtted, arengukava koostamise aluseks olev lähenemisviis

Palupera Põhikoolis põhineb kooli arendus ressursside ja tegevuste protsessikesksel juhtimisel eesmärgiga tagada kooli pidev ja jätkusuutlik areng arvestades Elva valla Palupera piirkonna lähiaastatel väheneva kooliikka jõudvate laste arvuga.

Arengusuunad, mida käesolev arengukava elluviimisega soovitakse saavutada:

* tihe koostöö huvigruppidega ja seeläbi kooli usaldusväärsuse tõus;
* töötajate pidev enesetäiendamine ja seeläbi intellektuaalse kapitali kasv;
* ressursside optimaalne kasutamine ja seeläbi jätkusuutliku arengu tagamine;
* õpilaskonna püsiv ning kasvav õpihuvi ja seeläbi konkurentsivõime püsimine, õpilaste arvu püsimine / suurenemine;

Palupera Põhikooli arengukava koostamisel on arvesse võetud kooli eelmise perioodi arengukava tulemuslikkust, sisehindamise aruandes märgitud kooli tugevused ja parendusvaldkonnad, Elva valla arengukava, üldharidussüsteemi ja hariduse raamdokumentides esitatud strateegilisi eesmärke, kooliarenduse rühmatöid, hoolekogu, õppenõukogu, õpilasesinduse, vilistlasnõukogu ja piirkonnakogu ettepanekuid.

Arengukavast lähtuvalt koostatakse kooli iga-aastane üldtööplaan ja ajakohastatakse olemasoleva arengukava tegevuskava vastavalt toimunud muutustele välis- ja koolikeskkonnas. Seeläbi tagatakse pidev arengukava ajakohastamine.

Käesolev dokument sisaldab alljärgnevaid teemasid:

1. Hetkeolukorra kirjeldus – ülevaade organisatsioonist, kus toimub õpe 1.–9. klassini riikliku õppekava alusel koostatud Palupera põhikooli õppekava järgi.
2. Sisehindamise tulemused – organisatsiooni tugevused ja parendusvaldkonnad on esitatud valdkonniti.
3. Kooliarenduse põhisuunad ja valdkonnad aastateks 2020–2023: sisaldab väljavõtteid Elva valla arengukavast. Välja on toodud ka kooli strateegiad ning arengukava eesmärgid koos prioriteetsete tegevustega.
4. Turvalisuse tagamine koolis – ülevaade füüsilise ja vaimse turvalisuse tagamise põhimõtetest.
5. Pedagoogiliste töötajate täienduskoolituskava.

Palupera põhikooli arengukava tegevuskava on esitatud lisana ( Lisa 1), mis sisaldab eesmärgini jõudmiseks vajaminevaid tegevusi koos tähtaegade ja vastutajatega.

## 2.2.Kooliarenduse suunad ja põhivaldkonnad

### 2.2.1. Seos Elva valla arengukavaga

Elva valla visioon 2025 rõhutab hariduse kvaliteedi olulisust: „ Elva vald on külalislahke ja abivalmis, inimestele ning ideedele avatud, parima elu- ja ettevõtluskeskkonnaga vald, kus väärtustatakse head haridust, rikkalikku kultuuri ja sporti .“

Palupera põhikooli arengukava üks lähtealustest on õppijakesksus, mis on sõnastatud ka Elva valla arengukavas 2019 – 2025 „ Elva vallas väärtustatakse õppijakeskset haridust“. Nimetatud eesmärgi olulisusele viitavad Elva vallas, sealhulgas Palupera piirkonnas elavate laste arvu vähenemine ja eakate elanike arvu tõus. Lähtuvalt püstitatud eesmärgist on vaja luua atraktiivsemat elu- ja õpikeskkonda, luua võrdsed võimalused elukestvaks õppeks ja igati toetada laste ja perede heaolu.

Palupera põhikooli arengukavas on kesksel kohal iga õppija terviklik areng.

Kooli arendussüsteemis jätkame järgmiste põhivaldkondadega:

* Tegevusvaldkond 1. Õppe- ja kasvatusprotsess
* Tegevusvaldkond 2. Eestvedamine ja juhtimine
* Tegevusvaldkond 3. Personalijuhtimine
* Tegevusvaldkond 4. Koostöö huvigruppidega
* Tegevusvaldkond 5. Ressursside juhtimine

Antud tegevusvaldkonnad võimaldavad lõimida õppe- ja kasvatustegevuse ning seda toetavad tegevused. Põhivaldkondadele lisanduvad füüsilise ja vaimse turvalise koolikeskkonna tagamine ja terviseedendus.

## 2.3. Arengukava koostamise protsess

Arengukava koostamine toimus alates 01.09.2019 – 12.12.2019. Arengukava koostamisel lähtuti eelkõige huvigruppide kaasatusest, avatud diskussioonidest. Antud perioodil toimusid kogu personali, õpetajate, õpilasesinduse, hoolekogu , piirkonnakogu nõupidamised , arutelud. Analüüsiti sisehindamise tulemusi, viidi läbi rahuloluküsitlusi. Korraldati avalik arutelu „ Palupera mõisakool- kuidas edasi? „. Tartu Ülikooli tunnustusprogramm „ Hea kool kui väärtuspõhine kool“ aitas kooliperel toetatud eneseanalüüsi ja nõustamise abil leida oma kooli tugevused, omapära, arenguvõimalused ja -fookused. 09.12.2019 toimunud 12.väärtuskonverentsil „ Harjutades kujuneb iseloom“ tunnustati Palupera Põhikooli tiitliga „ Hea kooli teerajaja 2019“.

 Arengukava sisulisele koostamisele järgnes arengukava vormistamine ja huvigruppidele esitlemine. Lõplikul vormistamisel on arvestatud kooli hoolekogu, õpilasesinduse ja õppenõukogu arvamusega.

## 2.4. Kooli moto, missioon, visioon ja väärtused

MOTO: Haridus on see, mis pärast koolis õpitu unustamist järele jääb.

MISSIOON: Haritud noore inimese kasvatamine, kelle vaimne ja füüsiline tasakaal võimaldab elus hästi toime tulla.

VISIOON: Kool on põhiharidust andev haridusasutus, kus on turvaline ja uuele avatud õpikeskkond, kus toetatakse igat õpilast, väärtustades kõiki inimesi ja tehakse usaldusel põhinevat koostööd.

VÄÄRTUSED

* Usaldusväärsus. Oleme õpetajatena professionaalid ning teeme oma tööd pühendunult ja vastutustundega, olles kõigile positiivseks eeskujuks.
* Inimväärikus. Oleme lugupidavad kõigi suhtes, väärtustades inimestevahelistes suhetes ausust ja õiglust.
* Koostöö. Oleme avatud heatahtlikuks edu tagavaks koostööks.
* Turvalisus. Suhtume austavalt ellu, panustades vaimse ja füüsilise koolikeskkonna turvalisusse, et tagada kõigi huvide harmooniline areng kiirelt muutuvas maailmas.

# KOOLI HETKEOLUKORRA KIRJELDUS, ANALÜÜSI TULEMUSED JA KOOLIARENDUSE PÕHISUUNAD TEGEVUSVALDKONNITI

Palupera põhikool asub Tartu maakonnas Elva vallas Palupera külas. Kooli teeninduspiirkonda kuulub Elva vald. Vabade kohtade olemasolul teenindatakse ka teiste omavalitsuste piirkondades elavaid lapsi.

2019/2020. õppeaastal õpib 1.– 9. klassis 70 õpilast. Õpilasi teenindab pedagoogiline kvalifikatsioonile vastav kaader 18 töötajaga (k.a. direktor ja õppealajuhataja). Pedagoogilised töötajad täidavad koolis järgmisi ametikohti: õpetaja, huvijuht, raamatukoguhoidja, logopeed, pikapäevarühma kasvataja, õpiabi õpetaja, ringijuhid.

Palupera põhikool on **mõisakool**, **riiklikult tunnustatud teadust** **populariseeriv kool** , **Tervist Edendav Kool** **ja Kiusamisest vaba Kool ( KIVA ), Hea kooli teerajaja 2019.**

Koolis väärtustatakse seoses koolile omistatud tiitlitele kogu õppeprotsessi ja kasvatustegevuse planeerimisel ja teostamisel vastavaid tegevusi.

**Mõisakoolina** tegelevad õpilased kodukooli – Palupera mõisa ajalooga tutvumise, uurimise ja säilitamisega. Kool tegutseb aktiivselt Eesti mõisakoolide ühenduses.

2015 valiti Palupera mõisakool üle-eestilise rahvahääletuse tulemusena üheks pärliks „Eesti 100 pärlit“. Muinsuskaitseameti 2018 aastal alustatud interaktiivses seiklusmängus „Eesti 100 aaret“ on ka Palupera mõisakool. 2019 valiti Elva valla kaunimaks ehitiseks mõisahoone koos mõisapargiga.

Riiklikult tunnustatud **teadust populariseeriva koolina** tegeleme teadlikult teaduse populariseerimist võimaldavate ürituste, projektide, huvitegevuse ja õppetegevuste korraldamise ja läbiviimisega. Eriti jõudsalt ja edukalt toimub tegevus GLOBE raames, kus on käimas ridamisi alaprojekte. Seoses õuesõppe programmide ja õppepäevade oskusliku seostamisega õppekavas, on oluliselt tõusnud õpilaste loodusainete alased teadmised. Eesti Teadusagentuur on valinud aastatel 2015, 2016, 2017, 2018, 2019 Palupera põhikooli ametlikuks partneriks festivali Teadlaste ÖÖ raames teadusnädala ürituste läbiviimisel.

**Tervist Edendava Koolina** väärtustame aktiivset liikumist, propageerime tervislikke eluviise, sh pöörame suurt tähelepanu tervislikule toitumisele. Õpilased osalevad aktiivselt spordiringides, populaarne on jalgpall, orienteerumine ja kabe- malering. Head treenimise ja liikumisõpetuse läbiviimise võimalused tagab kooli staadion, mini-areena, välijõumasinad ja looduslik ümbrus. Takistuseks veelgi paremate tulemusteni jõudmisel on jätkuvalt spordisaali puudumine, samas loob võimaluse olla võimalikult palju värskes õhus.

Tähtsal kohal on turvalisuse tagamine (nii vaimne kui ka füüsiline) kõigile õpilastele ja kooli töötajatele. Ühiskokkulepete kaudu on kujundatud ühiselu reeglid ja nende elluviimisel on oluline osa ka õpilasomavalitsusel.

Kooli õppe- ja kasvatustegevus on suunatud õpilaste õpivalmiduse, ettevõtlikkuse, eakohaste ja sotsiaalsete oskuste suurendamisele. Organisatsiooni peaeesmärgiks on KOOSTÖÖ. Õpikeskkonda kaasajastatakse pidevalt vastavalt rahalistele võimalustele. Koolis on toimiv õpiabisüsteem ja karjäärinõustamise alased tegevused. Meie õpilasi teenindavad logopeed, õpiabi õpetaja, karjäärinõustaja, valla sotsiaalnõunik, valla lastekaitse spetsialist. Olulist abi on osutanud koolile Valgamaa Rajaleidja, Tartumaa Rajaleidja, Tartu Ülikooli Kliinikum, Lõuna –Eesti Töötukassa.

Õpilastele mitmekesisemate arengutingimuste loomist toetavad osalemine erinevates projektides, võistlustel, konkurssidel ja huvitegevuses (robootikaring, GLOBE, klaveriring, kunstiring, näitering, muusikaring, puutööring, loodusring, loodussõprade klubi, jooga, spordiring ja projektitööd).

Kooli olulisemaks ülesandeks on võtta kasutusele veelgi tõhusamad meetmed õpimotivatsiooni tõstmiseks ning hinnetekeskse õpiorientatsiooni muutmiseks teadmiste ning oskustekeskseks. Kooli kasvatustöö väärtuspõhisus vajab veelgi teadlikumat planeerimist. Koolis töötab kooliks ettevalmistusklass ( Elva valla Palupera piirkonna 6-aastastele lastele) üks kord nädalas. Töö toimub vastavalt koolieelse lasteasutuse riiklikule õppekavale.

Õpilaste prognoos 2020–2024:

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 2020 / 2021 | 5 | 6 | 2 | 1 | 8 | 9 | 8 | 18 | 7 | **64**I - **13**II - **18**III - **33** |
| 2021 / 2022 | 6 | 5 | 6 | 2 | 1 | 8 | 9 | 8 | 18 | **63**I - **17** II - **11**III - **35** |
| 2022 /2023 | 5 | 6 | 5 | 6 | 2 | 1 | 8 | 9 | 8 | **50**I - **16**II - **9**III -**25** |
| 2023 / 2024 | 2 | 5 | 6 | 5 | 6 | 2 | 1 | 8 | 9 | **44**I - **13**II - **13**III - **18** |

Kooli hetkeolukorra analüüsi aluseks on sisehindamise tulemused, õppeaastate kokkuvõtted ning arenduskoosolekute töörühmades esitatu, mille põhjal on koostatud olulisemad parendusvaldkonnad ning määratletud kooliarenduse strateegilised põhisuunad lähiaastateks.

## 3.1.Tegevusvaldkond 1. Õppe- ja kasvatusprotsess

**TUGEVUSED**

* Paindlik õppesüsteem võimaldab arvestada õpilase individuaalsete vajadustega ;
* Tugevad traditsioonid, mitmekesine huviringide valik ja aktiivne osalus õppekava toetavates projektides annavad võimaluse õpilasel realiseerida oma võimeid ja huve;
* Turvaline ja õppevahenditega varustatud õpikeskkond, mis võimaldab mitmekülgsete kaasaegsete õpetamismeetodite kasutamist õppe- ja kasvatustegevuse eesmärkide saavutamiseks.

**PARENDUSVALDKONNAD**

* Soodustada ainetevahelist lõimingut õpikoormuse vähendamiseks, laiendada ettevõtlikkuse ja ettevõtlusõppe võimalusi ja muuta hindamispõhimõtteid õpimotivatsiooni tõstmiseks;
* Keskenduda muutunud õpikäsitluse raames erinevatele koostöövormidele, väärtuskasvatusele ning üldpädevustele lõimides huvitegevuse aineõpetusega;
* Kasutada mõisakooli pakutavaid võimalusi õppetöö ja huvitegevuse mitmekesistamiseks.

## 3.2. Tegevusvaldkond 2. Eestvedamine ja juhtimine

**TUGEVUSED**

* Kooli tegevuses kajastub eelmise perioodi arengukava visioon ja missioon – oleme arenev organisatsioon, kus on õpilastele mitmekülgsed arenguvõimalused (Tartu Ülikooli eetikakeskuse tunnustus Hea kooli teerajaja 2019);
* Toimib protsessikeskne planeerimise süsteem ja olulisemate tegevusvaldkondade sidus arendamine, mis annab võimaluse osaleda otsustamisprotsessides ja seeläbi kooli juhtimises;
* Toimib sisekontrollisüsteem, mille abil korrigeeritakse vajadusel kooli õppekasvatustegevust. Ajakohastatud on kooli põhimäärus, õppekava, arengukava ja õigusaktidest ja vajadusest tulenevad kooli tegevusi reguleerivad dokumendid.

**PARENDUSVALDKONNAD**

* Kujundada jätkuvalt koostöökeskset organisatsioonikultuuri, et olla konkurentsivõimeline haridussüsteemis;
* Leida enam ühiseid tegevusi Elva valla teiste koolide õpilastega, õpetajatega, juhtidega, et seeläbi tutvustada Palupera põhikooli tegemisi;
* Leida võimalusi Palupera põhikooli edulugude jagamiseks väljaspool kooli.

## 3.3.Tegevusvaldkond 3. Personalijuhtimine

 **TUGEVUSED**

* Personalile on loodud võimalused ametialaseks arenguks erinevate täienduskoolituste, projektides osalemise ja konkursside kaudu;
* Kooli arendustegevusse on haaratud kogu kooli personal;
* Toimib personali tunnustamine kooli siseselt ja väljaspool kooli, mis aitab tõsta töötajate enesehinnagut ja aktiivsust organisatsiooni liikmena.

**PARENDUSVALDKONNAD**

* Toetada personali ametialast arengut läbi eneseanalüüside, arenguvestluste;
* Täiendada personali tunnustamise ja motivatsioonisüsteemi, et suureneks selle mõjusus;
* Leida erinevaid võimalusi, et vältida töötajate „läbipõlemist“ suure töökoormuse tõttu.

## 3.4. Tegevusvaldkond 4. Koostöö huvigruppidega

**TUGEVUSED**

* Huvigrupid on kaasatud töörühmade, projektide, kooliürituste, rahuloluküsitluste kaudu kooli parendustegevuste planeerimisse;
* Koolil on toimivad partnerlussuhted, koostöö toetab kooli ja õpilaste arengut, arengu- ja õpivestlused on õppe-kasvatustöö loomulik osa;
* Kool omab olulist osa kohalike sündmuste korraldamisel.

**PARENDUSVALDKONNAD**

* Leida võimalusi , et tõsta rahuloluküsitlustel vastajate arvu;
* Sihipärasemalt teha koostööd Hellenurme noortekeskuse, Tartumaa Rajaleidja ja Elva valla ametnikega;
* Omapoolsete võimaluste pakkumine koostööks Elva valla teiste haridusasutustega.

## 3.5. Tegevusvaldkond 5. Ressursside juhtimine

**TUGEVUSED**

* Kool osaleb aktiivselt erinevates projektides, millega kaasnevad täiendavad ressursid koolitusteks, õppevahendite soetamiseks ning õppekava toetavateks tegevusteks;
* Koolis on tagatud õigusaktidest tulenevate turvalisusnõuete täitmine õppe- ja kasvatustegevuse korraldamiseks ja töötingimusteks;
* Koolis väärtustatakse säästlikku eluviisi.

**PARENDAMISVALDKONNAD**

* Mõisakool asub kaunis looduslikus keskkonnas heade sportimisvõimalustega, selle tõhus kasutamine annab koolile võimaluse omatulu teenimiseks (turism, ruumide rentimine jne);
* Koolimööbel vajab pidevat kaasajastamist;
* Leida võimalused kooliruumide paremaks ärakasutamiseks õppetegevuse läbiviimiseks;
* Uuendada järjepidevalt IKT materiaal-tehnilist baasi tagamaks töökindlus ja tehnoloogia innovaatilisus loovuse arendamiseks;
* Leida rahalised ressursid, et tähistada Palupera Koolitare asukoht.

# 4. Turvalisuse tagamine koolis

Tegevused, mille läbi toimub turvalisuse tagamine:

1. Koolikeskkond vastab tervisekaitse poolt kehtestatud nõuetele.

2. Koolil on tegevusplaan hädaolukordade lahendamiseks.

3. Koolis viiakse läbi regulaarselt tuletõrjeõppusi.

4. Koolitöötajad on läbinud turvalisusealaseid koolitusi.

5. Koolitöötajad tegelevad pidevalt koolikiusamise ennetamise, märkamise ja kiusamisjuhtumite lahendamisega.

6. Palupera põhikooli kodukorras on kehtestatud kord turvalisuse tagamiseks õpperuumides tundide, vahetundide ja ringitundide ajal.

7. Kogu õppepäeva jooksul on õpilased personali valve all:

* korrapidaja- õpetaja tagab õpilaste ohutuse vahetundides;
* õpilaste söömist sööklas jälgivad klassijuhatajad;
* reeglina õpilasi õppetundidest ei eemaldata;
* pikapäevarühma töös osalevad õpilased lahkuvad ainult loa alusel pikapäevarühmast;
* õppetöö ajal lahkuvad õpilased kooli territooriumilt ainult loa alusel.

8. Koolimajja sisenenud isikud suunatakse korrapidaja- õpetaja juurde.

9. Palupera põhikool tagab õpilase koolis viibimise ajal tema vaimse ja füüsilise turvalisuse.

# 5. Täienduskoolituskava

Täienduskoolituse planeerimine ja selleks tingimuste loomine lähtub kooli vajadustest ja finantsilisest võimalusest. Täiendkoolituse korraldamine koolis või väljaspool kooli arvestab sisehindamise tulemusi, õpetajakoolituse raamnõudeid, õpetaja kvalifikatsiooninõudeid, kooli eesmärke, kooli õppekava.

Palupera põhikooli koolitused:

|  |  |  |  |
| --- | --- | --- | --- |
| Tegevused | 2020/2021 | 2021/2022 | 2022/2023 |
| Koolimeeskonna ja õpetajate koolitamine lähtuvalt uutest suundumusest „ Kool 2035“ | x | x | x |
| Üldpädevuste kujundamine | x | x | x |
| Osalemine Elva valla ja Tartumaa ainesektsioonide koosolekutel ja õppepäevadel | x | x | x |
| Osalemine riiklikel kursustel, koolituspäevadel vastavalt kooli eesmärkidele | x | x | x |
| Turvalisusega seotud koolitused | x | x | x |
| IT vallas toimuvate uuendustega seotud koolitused | x | x | x |
| Koolipersonali ja lastevanemate ühiskoolitused psühholoogilistel ja pedagoogilistel teemadel | x | x | x |
| Õpilaste silmaringi avardavad ettevõtluse ja karjääri kujundamise koolitused | x | x | x |

# Palupera mõis kui kogukonna- ja turismikeskus

Palupera mõisakool on kohaliku kogukonna jaoks märgilise tähendusega paik, kuid lisaks sellele ka piirkonnas oluline turismiobjekt. Kooli arengukava koostamise seminaril toodi välja, et Palupera mõis võiks tulevikus olla senisest enam tuntud kui turismi- ja ka kogukonnakeskus ning selleks pakuti välja mitmeid tegevusi.

**Mõisa ajalugu ja eripära**

Varaseimad teated Palupera rüütlimõisast pärinevad 1582. aastast. 16.-17. sajandil kuulus mõis von Dückeritele, Bronskytele ja von Fersenitele. Pikemalt jäi mõis von Bruiningkide omandusse, mistõttu asub mõisasüdame lähedal von Bruiningk’ide perekonnakalmistu. Antud kompleksist on säilinud mitmed hooned, mis võetud muinsuskaitse alla - mõisa linnumaja, mis samuti renoveeritud ning on omapärase arhitektuuriga mõisa kõrvalhoone 19. sajandi teisest poolest- 20. sajandi algusest. Tegemist on väikese historitsistlikus stiilis kuusnurkse põhiplaaniga krohvitud tellisehitisega, mis on kaetud kõrge telkkatusega. Müüride kohal on räästa all puhta nurgaga palgiread. Aknad on 6-ruudulised. Lisaks asuvad mõisa vahetus läheduses mõisa ait-kuivati, viinavabrik ja mõisa ait.

Palupera mõisakool tegutseb 19. sajandi teisel poolel välja ehitatud mõisa mitmes etapis valminud esinduslikus puidust peahoones, mis paikneb hoonega samal ajal rajatud mõisapargis.
Peahoone vanem osa on ehitatud 18. sajandi lõpus või 19. sajandi alguses. 19. sajandi II poolel liideti varasemale 1-korruselisele hoonemahule 2-korruselised tiibhooned ning 3-korruseline vaatetorn. 1920. aastatel asus peahoonesse Palupera kool, mis tegutseb hoones siiani. 20. sajandil on peahoone välisilmet ümberehituste käigus korduvalt muudetud. Muu hulgas on lammutatud keskne vaatetorn, mida ei taastatud ka peahoone viimaste suuremate restaureerimistööde käigus 1990. aastatel. (Olev Suuder, 1997).

**Mõis kui turismiobjekt**

28. septembril 2019 avati Palupera mõisa juures Elva valla esimene National Geographicu kollane aken. Palupera kollane aken valmis Tartumaa Arendusseltsi poolt ellu kutsutud projekti “Elu kahe maailma piiril” raames. Projekti eesmärgiks on väärtustada Lõuna-Eesti elukeskkonda ja rikkalikku kultuuripärandit juhtides tähelepanu külastamist väärt paikadele.

Seni on Palupera mõis olnud külastajatele avatud eelneval kokkuleppel - soovi korral organiseeritakse huvilistele ka mõisatuur koos giidiga, mida teevad kohaliku kooli õpetajad ning mõningal juhul ka vanemad õpilased. Konkreetseid teenuspakette välja töötatud ei ole.

 Traditsiooniliseks on saanud osalemine Unustatud mõisate külastusprojektis koos teiste Eesti mõisakoolidega, mille raames toimuvad mõisas kontserdid ning kõik projektis osalevad mõisad on nendel neljal päeval külastajatele avatud.

**Arendusvaldkonnad**

Palupera mõis on Elva valla mõistes unikaalne turismiobjekt ning selleks, et see oleks tulevikus veel enam tuntud kui turismivaldkonna oluline vaatamisväärsus, on vajalik seda strateegiliselt arendada, tutvustada ja turundada.

**Arengueeldused :**

* Kohaliku ja personaalse teenuse järgi on nõudlus
* Klientide soovidele orienteeritud teenuste valik
* Kliendid hindavad kodulähedust, unikaalsust ja erilisust
* Oskus teha koostööd teiste teenusepakkujatega ja turismiorganisatsioonidega
* Hea koostöö reisikorraldajatega, kes toovad mõisa külastusgruppe
* Tegutsetakse vastavalt rahalistele võimalustele
* Koostöövõimalused LEADER- võrgustikuga jm rahastusvõimalustega
* Suutlikkus projekte reaalselt ellu viia
* Kooli huvi võtta vastu turiste ja arendada teenuseid, mis ei ole seotud õppetööga
* Kooliõpetajate ja kohalike valmisolek pakkuda külastajatele giiditeenust

**Arendustegevused:**

* Palupera mõisa kui turismiobjekti kohta käiva teabe ja informatsiooni kättesaadavuse parandamine
* Turismiteenuste disainimine ja teenuspakettide väljatöötamine koostöös Elva valla turismijuhiga ja teiste piirkonnas tegutsevate ettevõtjatega
* Koostöö teiste turismiorganisatsioonidega
* Turismiatraktsioonide loomine mõisasse ja mõisa ümbrusesse. Näiteks:
* Talispordi võimaluste arendamine: uisurada koos uiskude rentimise võimalusega ja tähistatud suusarajad; hobustega saanisõit
* Seiklusraja loomine
* Kohvik/restoran – näiteks Linnumajja.
* Kogukonnaköök- võimalus valmistada ja pakkuda külalistele kohalikku toitu.
* Regulaarselt koos käiv kohvik-mõttekoda
* Turismigruppidele piknikuteenuse pakkumine
* mõisatorni taastamine tähevaatluse keskuseks koos valgustusega ning koostöö Tõravere teadlaste ja GLOBE programmiga
* temaatiliste sündmuste korraldamine (nt kosmosefestival)
* triiphoone taastamine;
* seiklusrada, seiklusmängud;
* ööbimiskohtade/külaliskorterite loomine mõisasse või mõisa kõrvalhoonetesse
* seminaride, konverentside ja muude sündmuste korraldamise võimaluste arendamine mõisas
* giidituurid koos lapsehoidmise võimalusega
* koolilapsed giidideks
* mõisakontsertide/salongikontsertide korraldamine
* mõisalugude lavastamine ja esitamine
* temaatiliste töötubade korraldamine
* mõisapargi arendamine koos kõlakojaga

#  Arengukava UUENDAMISE KORD

Arengukava on üldtööplaani koostamise aluseks. Üldtööplaanis täpsustatakse tegevused arengukava tegevuskava elluviimiseks üheks õppeaastaks. Iga õppeaasta lõpul koostatakse üldtööplaani täitmise põhjal analüüsiv kokkuvõte, mis kajastab arengukava tegevuskava elluviimise hetkeseisu. Analüütilise kokkuvõtte alusel ajakohastatakse vajaduse korral arengukava. Tegevuskava ajakohastamine 2020–2023, kui see ei too kaasa muudatusi arengukavas esitatud eesmärkides, toimub direktori poolt kooskõlastatult hoolekogu ja õppenõukoguga.

Kui arengukavas 2020–2023 ajakohastatakse esitatud eesmärke, siis esitatakse muudatused Elva Vallavalitsusele kinnitamiseks. Aastal 2023 koostatakse uus sisehindamise aruanne, mis on uue arengukava tegevuskava koostamise aluseks ja esitatakse kinnitamiseks pidajale vastavalt pidaja kehtestatud arengukava kinnitamise korrale. Arengukava avalikustatakse kooli veebilehel.

# 8. lisad

## 8.1 LISA 1 – Tegevuskava 2020–2023

**Eestvedamine ja juhtimine**

**Eesmärk:** järgitakse strateegilise planeerimise head tava, sõnastades eesmärgid üldtööplaanis tulemustest lähtuvalt.

**Prioriteetsed ülesanded:**

* Sisehindamise regulaarne läbiviimine;
* Koolikorralduslike põhidokumentide uuendamine;
* Personali eneseanalüüs;
* Õpilasesinduse koolitamine.

|  |  |  |  |  |  |
| --- | --- | --- | --- | --- | --- |
| Jrknr | Tegevus | 2020/2021 | 2021/2022 | 2022/2023 | Vastutaja |
| 1. | Infole juurdepääsu tagamine kõigile asjaosalistele | x | x | x | direktor |
| 2. | Sisehindamiseks vajalike andmete kogumine | x | x | x | direktor,õppeala-juhataja |
| 3. | Sisehindamise läbiviimine | x | x | x | direktor,õppeala-juhataja |
| 4. | Kooli dokumentatsiooni pidev uuendamine vastavalt seaduste muudatustele | x | x | x | direktor |
| 5. | Juhtkonna koosolekute läbiviimine | x | x | x | direktor |
| 6. | Töökoosolekud pedagoogilisele personalile | x | x | x | direktor, õppeala-juhataja |
| 7. | Koostöö tõhustamine hoolekoguga | x | x | x | direktor |
| 8. | Lastevanematega koostöös uute väljundite leidmine | x | x | x | direktor, õppeala-juhataja, klassijuhatajad |
| 9. | Õpilasesinduse kaasamine koolitööd puudutavatesse otsustesse | x | x | x | direktor, huvijuht |
| 10. | Positiivsete töökogemuste, uute teadmiste tutvustamine ja levitamine | x | x | x | direktor, õppeala-juhataja,õpetajad |
| 11. | Juhtimisalaste teadmiste täiendamine | x | x | x | direktorõppeala-juhatajahuvijuht |

**Personalijuhtimine**

**Eesmärk:** eneseanalüüsi valdav, toetatud professionaalne töötaja.Vastavuses kooli õppekava nõuetele optimeeritud koosseisu struktuur.

**Prioriteetsed ülesanded:**

* Personali vajaduse õige hindamine;
* Personali värbamine;
* Personali kaasamine ja toetamine;
* Personali arendamine.

|  |  |  |  |  |  |
| --- | --- | --- | --- | --- | --- |
| Jrk nr | Tegevus | 2020/2021 | 2021/2022 | 2022/2023 | Vastutaja |
| 1. | Personalivajaduse planeerimine | x | x | x | direktor |
| 2. | Sisekoolituse korraldamine töötajatele | x | x | x | direktor,õppealajuhataja |
| 3. | Arenguvestluste korraldamine ja läbiviimine töötajatega | x | x | x | direktor |
| 4. | Rahulolu küsimustike uuendamine vastavalt vajadusele | x | x | x | direktor, õppealajuhataja |
| 5. | Rahulolu uuringute läbiviimine | x | x | x | direktor |
| 6. | Uute töötajate värbamine | x | x | x | direktor |
| 7. | Pedagoogilise personali tunnustamise ja motiveerimise põhimõtete ülevaatamine, uuendamine | x | x | x | direktor |
| 8. | Koolitöötajatele motivatsiooni hoidvate ürituste korraldamine | x | x | x | direktor |

**Koostöö huvigruppidega**

**Eesmärk:** üldharidust puudutavate õigusalaseid pädevusi tundev lapsevanem; oma kohustusi ja õigusi tundev õpilasesindus**;** uute haridust reguleerivate dokumentidega kursis olev hoolekogu liige; erinevate huvigruppidega koostöö kavandamine.

**Prioriteetsed ülesanded:**

* Koostöö kavandamine;
* Huvigruppide kaasamine;
* Huvigruppide koostöö hindamine.

|  |  |  |  |  |  |
| --- | --- | --- | --- | --- | --- |
| Jrknr | Tegevus | 2020/2021 | 2021/2022 | 2022/2023 | Vastutaja |
| 1. | Huvigruppidega tehtava koostöö kavandamine | x | x | x | direktor, huvijuht |
| 2. | Hoolekogu ja piirkonnakoguga töö tõhustamine | x | x | x | direktor, hoolekogu esimees |
| 3. | Lapsevanematele koolituse korraldamine | x | x | x | hoolekogu esimees, direktor |
| 4. | Lapsevanemate koosolekud, lahtiste uste päevad | x | x | x | direktor, õppealajuhataja, klassijuhatajad |
| 5. | Õpivestluste ja arenguvestluste läbiviimine koos lapsevanemaga | x | x | x | õppealajuhataja, klassijuhatajad |
| 6. | Koolis toimuvate ürituste, saavutuste ja koolikorralduses toimuvate muutuste kajastamine koolikodulehel, e-Koolis, meedias | x | x | x | direktor, õppealajuhataja, huvijuht,klassijuhatajad |
| 7. | Vilistlasnõukogu , piirkonnakogu kaasamine kooliellu | x | x | x | direktor, õppealajuhataja,huvijuht,õpetajad |
| 8. | Koolisümboolikaga meenete valmistamine | x | x | x | direktor |
| 9. | Sponsorite leidmine | x | x | x | kogu kollektiiv |

**Ressursside juhtimine**

**Eesmärk:** füüsilise õpikeskkonna vastavus riiklikus õppekavas sätestatud nõuetele**,** kooli ruumide ja territooriumi vastavus ohutu ja turvalise keskkonna ning muinsuskaitse ja tervisekaitse nõuetele.

**Prioriteetsed ülesanded:**

* Eelarveliste ressursside juhtimine;
* Materiaaltehnilise baasi arendamine;
* Inforessursside juhtimine;
* Säästlik majandamine ja keskkonnahoid.

|  |  |  |  |  |  |
| --- | --- | --- | --- | --- | --- |
| Jrknr | Tegevused | 2020 / 2021 | 2021/2022 | 2022/2023 | Vastutaja |
| 1. | Kooli eelarve koostamisel arutelu hoolekoguga | x | x | x | direktor |
| 2. | Kooli eelarve tutvustamine kooli töötajatele | x | x | x | direktor |
| 3. | Õpetajate ja koolitöötajate täiendkoolitus | x | x | x | direktor |
| 4. | Õppekava nõuete täitmiseks vajalike õppevahenditega varustamine  | x | x | x | direktor |
| 5. | Tehnoloogiaõpetuse klassi õppekava täitmiseks vajalike kaasaegsete tööriistadega varustamine | x | x | x | direktor |
| 6. | IKT-vahendite täiustamine, projektorite uuendamine | x | x | x | direktor |
| 7. | Kott-toolide ja pesatoolide ostmine puhkenurkadesse | x | x | x | direktor |
| 8. | Töötajate ohutuskoolitus | x | x | x | direktor |
| 9. | Koolitare koha tähistamine | x | x |  | direktor,vilistlasnõukogu |
| 10. | Ettevalmistused kooli 245.aastapäevaks (kooliraamatu trükki andmine, meened) | x | x |  | direktorhuvijuht |

**Õppe- ja kasvatusprotsess**

**Eesmärk:** õppetöö vastavus riiklikule õppekavale, vastavus PGS-is sätestatule.Õpetajate valmisolek õppekavade rakendamiseks ja tööks digimaailmas.Õpi- ja käitumishäiretega õpilastele toimiv tugisüsteem**.** Andekate õpilaste igakülgne toetamine.

**Prioriteetsed ülesanded:**

* Õpilase areng;
* Õpilase tulemused vastavalt tema võimetele;
* Õppekava täiustamine.

|  |  |  |  |  |  |
| --- | --- | --- | --- | --- | --- |
| Jrk nr | Tegevus | 2020/2021 | 2021/2022 | 2022/ 2023 | **Vastutaja** |
| 1. | Õppetöö individualiseerimine ( individuaalne õpitee ) | x | x | **x** | direktor,õppealajuhataja |
| 2. | Õpilaste jälgimine HEV-i varajaseks märkamiseks | x | x | **x** | õppealajuhataja,õpetajad |
| 3. | Logopeedi töö jätkamine | x | x | **x** | direktor |
| 4. | Õpiabi süsteemi reguleerimine vastavalt vajadusele | x | x | **x** | direktor, õppealajuhataja |
| 5. | Andekate õpilaste arenguvõimaluste parendamine | x | x | **x** | direktor, huvijuht, aineõpetajad,ringijuhid |
| 6. | Õpetajate osalemine õppe- ja ainekavade alastel kursustel | x | x | **x** | direktor,õppealajuhataja |
| 7. | Kooliks ettevalmistusklassi töö jätkamine (+ vajadusel lasteaia lapsed) | x | x | x | direktor |
| 8. | Kooli sotsiaalpedagoogi ametikoha loomine koormusega 0,5 |  | x | x | direktor |
| 9. | Klaveriringi töö jätkamine | x | x | x | direktor |
| 10. | Jätkata traditsiooniliste huviringide tööga ja käivitada tööle rahvatantsuring ning luua koos Rõngu KK-iga ühendkoor | x | x | x | direktor,huvijuht,õpilasesindus |
| 11. | Võimaluste leidmine osalemiseks rahvusvahelistes projektides | x | x | x | direktor,huvijuht, inglise ja vene keele õpetajad |
| 12. | Koolielu rikastamine ühisüritustega | x | x | x | direktor, huvijuht,õpilasesindus |
| 13. | Õpilasesinduse poolt kavandatud tegevuste toetamine | x | x | x | direktor, õppealajuhataja,huvijuht |
| 14. | Karjääriõppe, ettevõtlikkuse ja ettevõtlusõppe ainekavade väljatöötamine ja pidev täiustamine vastavalt oludele | x | x | x | karjäärikoordi-naator, ettevõtlusõppe õpetajad,õppealajuhataja |

## 8.2 LISA 2 - Mõtted avalikult arutelult 28.11.2019 „ Palupera mõisakool- kuidas edasi? “

Arutelul osalesid koolitöötajad, õpilasesinduse liikmed, hoolekogu liikmed, lapsevanemad, piirkonnakogu liikmed, Elva valla esindajad. Arutelul toodi välja olemasolevad rõõmustavad ja muret tekitavad küsimused seoses Palupera küla ja mõisakooliga. Siinkohal toome välja koondatud mõtted, kuidas võiks edasi liikuda lähima kümne aasta jooksul.

UUED IDEED

* kogukonda siduvad ühisüritused koolimajja (ringid täiskasvanutele, peod, õpitoad, keeleõpe,arvutiõpe);
* kohvikklubi/mõttekoja loomine;
* valgustatud suusarada;
* tiigile uisurada, kohvik Linnumajja;
* keskuse sidumine Otepääga (mootorsaani teekond);
* infotahvel raudteejaama;
* *skate*-park;
* kogukonnaköök (võimalus valmistada kohalikku toitu);
* piknikuteenuse pakkumine;
* tiigile kalapüügiks purre;
* mõisatorni taastamine/valgustatud laseritega;
* triiphoone taastamine;
* kooli keskküte;
* võiks mõelda väikeklassidega laste koolile;
* mingis valdkonnas spetsialistide koondumine (kvaliteeditempli idee);
* kohalikud ettevõtjad kooli;
* seiklusrada, seiklusmängud;
* mõisat reklaamivad üritused;
* turistid Paluperra;
* Elva vald peaks tutvustama vallakoole üksteisest eristumise järgi;
* lähme külla lasteaedadesse;
* mõisasse kohvik – restoran;
* mõisasse ööbimiskohad / külaliskorterid:
* koostöö Tõravere teadlastega /GLOBE;
* mõisapargi arendus/turundus;
* kooli muusikabändi loomine/kooli rohkesti muusikapille;
* au sisse mõisaajaloo käsitlemine õppetöös;
* õpilased giidideks;
* takso - Uber, Bolt;
* busside liikumine „õigetel“ aegadel;
* lastehoid giidituuride ajal;
* mõisalugude lavastamine ja esitamine;
* hobustega saanisõit;
* ära kasutada Tartu maratoni lähedus;
* teraapiakeskus.